open-index/open-wikipedia-markdown huggingface dataset:
Avanserte slanger

Acrochordidae:
* vorteslanger
Colubroidea:
* giftsnokfamilien
* hoggormfamilien
* jordvipere
* snoker

**Avanserte slanger** (Caenophidia) er en delgruppe av slanger, og omfatter over 80 % av alle slangearter. De er utbredt i hele verden, unntatt i kalde strøk, og på noen øyer som Island, Irland og New Zealand. Det er medlemmene i denne gruppen de fleste forbinder med slanger. Kroppen er som regel tynn og smidig, og de beveger seg raskt.

## Beskrivelse

Gruppen kjennetegnes ved at det ikke finnes spor etter verken bekkenbeltet, eller coronoidbeinet i underkjeven. Det er bare høyre lunge som fungerer.

Alle giftige slanger tilhører gruppen med avanserte slanger. Slangene i denne gruppen dreper stort sett byttet med gift, eller de svelger det levende. Svært mange mennesker dør også årlig av slangebitt. Man regner faktisk med at omkring  mennesker blir bitt årlig, hvorav omkring  dør og rundt  blir permanent invalidiserte, de fleste på grunn av amputasjoner. 

## Taksonomi
De avanserte slangene deles i to undergrupper: vorteslanger og Colubroidea. Den sistnevnte gruppen deles her i fire familier, men systematikken varierer mye. Ofte regnes havslanger (Hydrophidae) og gruveslanger (Crotalidae) som egne familier. 

De fleste artene i Colubroidea tilhører snokene, men denne store familien er parafyletisk, og vil nok bli splittet opp i fremtiden.

Typisk for Colubroidea er de store bukskjellene, og det spesielle arrangementet av skjellene på hodet.  Giftige snoker har giftennene bak i munnen. Hos jordviperne varierer plasseringen av gifttennene, mens giftsnoker og hoggormfamilien har gifttenner framme i munnen.

### Fylogeni
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten *[[Xenophidion]]* er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.

### Etterkommertre
Etterkommertreet nedenfor er i henhold til Zaher m.fl., 2009.

* Caenophidia
** Acrochordidae
** Colubroides, ny taxon
*** Xenodermatidae
*** Colubriformes
**** Pareatidae
**** Endoglyptodonta, ny taxon
***** Viperidae, hoggormer
***** Homalopsidae
***** Elapoidea
****** Psammophiidae
****** Elapidae, giftsnoker
****** Atractaspididae
****** Lamprophiidae
***** Colubroidea
****** Calamariidae
****** Colubridae
****** Pseudoxenodontidae
****** Natricidae
****** Dipsadidae
******* Dipsadinae
******* Carphophiinae, ny taxon
******* Xenodontinae
******** Saphenophiini, ny stamme
********* *Pseudalsophis*, ny slekt
******** Psomophiini, ny stamme
******** Elapomorphini
******** Tropidodryadini
******** Tachymenini
******** Echinantherini, ny stamme
******** Caaeteboiini, ny stamme
********* *Caaeteboia*, ny slekt
******** Pseudoboini
********* *Mussurana*, ny slekt
******** Conophiini, ny stamme
******** Hydrodynastini, ny stamme
******** Hydropsini
******** Xenodontini
********* *Lygophis* (gjenoppstått)
******** Alsophiini
********* *Ocyophis*  (gjenoppstått)
********* *Caraiba*, ny slekt
********* *Schwartzophis*, ny slekt
********* *Magliophis*, ny slekt

## Referanser




## Eksterne lenker
*
Sofie Castenschiold

**Thora Gerda Sofie Castenschiold** (født 1. februar 1882 i København, død 30. januar 1979 i Helsingborg) var en dansk tennisspiller som deltok under OL 1912 i Stockholm.

Castenschiold vant en olympisk sølvmedalje i tennis under Sommer-OL 1912 i Stockholm. Hun kom på andreplass i innendørsturneringen i single for damer. Hun tapte finalen til britiske Edith Hannam med 4-6, 3-6.

## OL-medaljer
* 1912  Stockholm -  Sølv i tennis, single damer innendørs 

## Referanser


## Eksterne lenker
*
Delesjon

En **delesjon** (fjerning/sletting) er en mutasjon der en del DNA sekvens (fra en enkel til en rekke baser) mangler, dvs. at den har blitt slettet i løpet av evolusjonen. Delesjon betyr alltid et tap av genetisk materiale. 

I sekvenssammenstilling ser man dette som et gap i forhold til et element i den «eldre» sekvensen. 

## Se også

* Innsetting
* Sekvenssammenstilling
Sarpsborg østre batteri

**[[Sarpsborg østre batteri]]** ligger nord for Sarpsborg sentrum like vest for Glengshølen. Sammen med Sarpsborg vestre batteri sto anlegget klart allerede i 1899, innviet av Oscar II.

Batteriet hadde et lavt brystvern over en lengda på ca. 70&nbsp;m med standplass for seks feltkanoner.  Mellom standplassene var det dekningsgroper med ammunisjonsnisjer. Skytset hadde en rekkevidde på 6&nbsp;km og skulle i første rekke dekke overgangen ved Sarpefossen og forterrenget.  På batteriets venstre fløy stod et ammunisjonhus. Et kanonskur stod noe hundre meter lenger bak langs batteriveien. Batteriet hadde også et orienteringbord i granitt. Batteriområdet er i dag i privat eie, men historien lever i gatenavnene: *Batteriveien* og *Depotveien*.

## Se også
* Foto av gjenværende ammunisjonshus og kanonskur ved Fetsund batteri

## Kilder
* Kurt Ore Linn, *Forsvarsverk langs Glomma*, 1998
Vladimir Poljakov

**Vladimir Poljakov** (russisk: Владимир Поляков, født 17. april 1960) er en russisk tidligere stavhopper som representerte Sovjetunionen og senere Russland. Hans fremste meritt er sølvmedaljen fra EM 1982 i Athen.

## Verdensrekord
26. juni 1981 hoppet Poljakov 5.81 m, og slo Thierry Vignerons seks dager gamle rekord. To år senere ble rekorden slått av Pierre Quinon, som hoppet 5.82.

## Referanser


## Eksterne lenker
*
Innsetting

En **innsetting** er en mutasjon der en DNA sekvens (eller også en enkel base) har blitt føyet inn i løpet av evolusjonen.

I sekvenssammenstilling ser man dette som et gap i forhold til et element i den «yngre» sekvensen. 

## Se også

*Delesjon
*Gap
*Sekvenssammenstilling
Vasilij Grisjtsjenkov

**Vasilij Grisjtsjenkov** (russisk: Василий Грищенков, født 23. januar 1958) er en tidligere tresteghopper som representerte Sovjetunionen. Han er best kjent for sølvmedaljen fra EM 1982 i Athen.

## Referanser


## Eksterne lenker
*
Béla Bakosi

**Béla Bakosi** (født 18. juni 1957 i Kemecse, Szabolcs-Szatmár-Bereg) er en ungarsk tidligere tresteghopper. Han har hele seks medaljer fra innendørs-EM. Karrierens høydepunkt var imidlertid bronsemedaljen fra EM utendørs 1982 i Athen.

## Referanser


## Eksterne lenker
*
Finland under Sommer-OL 1912

**Finland under Sommer-OL 1912**. 164 sportsutøvere fra Finland deltok i ti sporter under Sommer-OL 1912 i Stockholm. Finland ble fjerde beste nasjon med ni gull-, åtte sølv- og ni bronsemedaljer.  

## Medaljer

## Medaljevinnerne

## Eksterne lenker
* Resultater og profilside  på sports-reference.com
Heino Puuste

**Heino Puuste** (født 7. september 1955 i Lagedi i Harju) er en estisk tidligere spydkaster som representerte Sovjetunionen og senere Estland. Han endte som fjerdemann både i OL 1980 i Moskva og under VM 1983 i Helsingfors. Karrierens høydepunkt var utvilsomt sølvmedaljen fra EM 1982 i Athen. Puuste har også to andreplasser fra Universiaden (1979 og 1981).

## Referanser


## Eksterne lenker
*
Detlef Thorith

**Detlef Thorith** (født 27. september 1942 i Koszalin, død 17. juli 2019) var en diskoskaster som representerte Øst-Tyskland. Han ble europamester under EM i friidrett 1966 i Budapest. Thorith deltok også under Sommer-OL 1972 i München, der han kom på 6.-plass.

## Referanser


## Eksterne lenker
*
Siegfried Stark

**Siegfried Stark** (født 12. juni 1955 i Rehna i Mecklenburg-Vorpommern) er en tysk tidligere mangekjemper som konkurrerte for Øst-Tyskland.

Han vant bronsemedalje i tikamp både i EM 1978 og EM 1982.

## Referanser


## Eksterne lenker
*
Sharlto Copley

**Sharlto Copley** (født 1973) er en sørafrikansk filmprodusent, skuespiller og filmregissør som er best kjent for sin rolle som Wikus van de Merwe i filmen *[[District 9]]*. Copley har også vært med i filmen *[[The A-Team (film)|The A-Team]]* med Liam Neeson, Bradley Cooper, Quinton Jackson og Jessica Biel.

De neste årene har han flere kjente filmer på gang, som Neill Blomkamp-regisserte *[[Elysium (film)|Elysium]]* med Matt Damon og Jodie Foster, *[[Maleficent]]* med Angelina Jolie, Sam Riley og Elle Fanning, samt *[[Oldboy (2013)|Oldboy]]* med Josh Brolin, Elizabeth Olsen og Samuel L. Jackson, en Spike Lee-regissert nyinnspilling av den sørkoreanske filmen med samme navn fra 2003.

## Filmografi
* *[[Hardcore Henry]]* (2016) – Jimmy
* *[[Chappie]]* (2014)
* *[[Maleficent]]* (2014) – Stefan
* *[[Oldboy (2013)|Oldboy]]* (2013) – Adrian Pryce
* *[[Elysium (film)|Elysium]]* (2013) – Kruger
* *[[Open Grave]]* (2013) – John
* *[[Europa Report]]* (2013)
* *[[Cubed]]* (2010) [TV-serie] – Sharlto Copley (1 episode)
* *[[The A-Team]]* (2010) – Murdock
* *Wikus and Charlize* (2010) [kortfilm] – Wikus van der Merwe
* *[[District 9]]* (2009) – Wikus Van De Merwe
* *Alive in Joburg* (2006) [kortfilm] – Sniper

## Referanser


## Eksterne lenker
* 
*
Axel Fredrik Londen

**Axel Fredrik Londen** (født 5. august 1859 i Fredrikshamn, død 8. september 1928 i Helsingfors) var en finsk skytter som deltok i de olympiske leker 1912 i Stockholm.

Londen vant en olympisk bronsemedalje i skyting under OL 1912 i Stockholm. Han var med på det finske laget som kom på tredjeplass i lagkonkurransen 100 meter løpende hjort, enkeltskudd. De andre på laget var Nestori Toivonen, Iivar Väänänen og Ernst Rosenqvist.

## OL-medaljer
* 1912  Stockholm &ndash;  Bronse i skyting, 100 meter løpende hjort, enkeltskudd, lag  Finland

## Eksterne lenker
*
William Painter

**William Painter** (født ca. 1540 i Kent, død februar 1594 i London) var en engelsk forfatter og oversetter.

## Liv og virke
Han studerte fra 1554 på St John's College ved Universitetet i Cambridge. I 1561 ble han ansatt som kasserer ved Tower of London, en stilling som tilsynelatende gav ham anledning til å erverve midler fra offentlige kasser. I 1586 tilsto han underslag av 1000 pund, og året etter ble han anklaget for ytterligere underslag. I 1591 innrømmet hans sønn Anthony at han og hans far hadde misligholdt deres tillit, men Painter beholdt likevel sin posisjon fram til sin død. Han opprettet et muntlig testamente som var datert 14. februar og døde mellom 19. og 22. februar 1593.

## Forfatterskap
Som forfatter er Painter kjent for to bind med fortellinger utgitt under tittelen *Palace of Pleasure* i 1566 og 1567. Det første bindet inneholdt 60 noveller, mens det påfølgende inneholdt 34. En utvidet utagve i 1575 inneholdt 7 nye fortellinger. Painter hentet sine fortellinger fra tidligere forfattere som Herodot, Boccaccio, Plutark, Aulus Gellius, Claudius Aelianus, Titus Livius, Tacitus, Quintus Curtius; og fra Giovanni Battista Giraldi, Matteo Bandello, Giovanni Fiorentino, Giovanni Francesco Straparola, dronning Margrete av Navarra og flere andre.

Disse novellesamlingene inngitt i en litterær trend av fortellinger fra italiensk miljø, som fikk avgjørende innflytelse på engelsk renessanseteater. Historier fra Italia var mote ved teateret. Historiene om *Appius og Virginia*, og om *Tancred og Gismund* var begge hentet fra *The Palace of Pleasure*; og det samme gjelder følgende Shakespeare-stykker: *[[Romeo og Julie]]*, *[[Timon fra Athen]]*, *[[Edward III (skuespill)|Edward III]]*, *[[Når enden er god, er allting godt]]* (etter en fortelling av Giletta fra Narbonne); foruten Francis Beaumont og John Fletchers *Triumph of Death* og Shirley's *Loves Cruelty*.

## Referanser
*


## Eksterne lenker
* ''The Palace of Pleasure, bind 1'' hos Prosjekt Gutenberg (Google Books)
* ''The Palace of Pleasure, bind 2'' hos Prosjekt Gutenberg
* ''The Palace of Pleasure, bind 3'' hos Prosjekt Gutenberg
Igor Nikulin

**Igor Jurjevitsj Nikulin** (russisk: Игорь Юрьевич Никулин) (1960–2021) var en russisk sleggekaster som konkurrerte for Sovjetunionen (SUS i OL 1992).

Han var en av 1980-tallets fremste sleggekastere. Gjennombruddet kom med sølvmedaljen i EM 1982 i Athen, bakom landsmannen, og verdensrekordholder Jurij Sedykh. Under VM 1983 i Helsingfors ble det fjerdeplass etter et kast på 79,34 meter. Under EM 1986 i Stuttgart ble det bronse, etter et kast på 82,00 meter. Til tross for at han satte ny verdensrekord, så ble det altså kun tredjeplass bak legendene Sedykh og Sergej Litvinov.

I VM 1987 i Roma gav 80,18 bare en femteplass. Under EM 1990 i Split ble det en ny bronsemedalje, denne gang etter Igor Astapkovitsj og Tibor Gécsek.

Hans siste store mesterskap, OL 1992 i Barcelona, ble karrierens høydepunkt med en bronsemedalje. Han er sønn av den tidligere sleggekasteren Jurij Nikulin som ble nummer fire under OL i 1964.  Hans personlige rekord på 84,48 er det syvende beste resultatet på verdensstatistikken.

## Personlig rekord
* Sleggekast – 84,48 meter

## Referanser


## Eksterne lenker
*
Nestori Toivonen

**Nestori Kallenpoika Toivonen** (født 25. mars 1865, død 6. april 1927) var en finsk skytter som deltok i de olympiske leker 1912 i Stockholm og 1920 i Antwerpen.

Toivonen vant to olympiske bronsemedaljer i skyting under OL 1912 i Stockholm. Han kom på tredjeplass i både den individuelle og i lagkonkurransen 100 meter løpende hjort, enkeltskudd.

Åtte år senere, under Sommer-OL 1920 i Antwerpen, vant han en sølv- og en bronsemedalje i lagskyting. Han var med på det finske laget som kom på andreplass på 100 meter løpende hjort  enkeltskudd bak Norge.  De andre på laget var Robert Tikkanen, Kaarlo Lappalainen, Yrjö Kolho og Magnus Wegelius. Han var også med på det finske laget som kom på tredjeplass på 100 meter løpende hjort dobbeltskudd bak Norge og Sverige. De andre på laget var Robert Tikkanen, Yrjö Kolho, Vilho Vauhkonen og Magnus Wegelius.

## OL-medaljer
*  1920  Antwerpen &ndash; Sølv i skyting, 100 meter løpende hjort, enkeltskudd, lag  Finland 
*  1912  Stockholm &ndash; Bronse i skyting, 100 meter løpende hjort, enkeltskudd  Finland 
*  1912  Stockholm &ndash; Bronse i skyting, 100 meter løpende hjort, enkeltskudd, lag  Finland 
*  1920  Antwerpen &ndash; Bronse i skyting, 100 meter løpende hjort, dobbeltskudd, lag  Finland

## Eksterne lenker
*
Nic. Nessa

**Nicolai Nessa** (født 1902, død 1962) var en norsk kunstmaler fra Rogaland. 

Han ble i 1933 antatt med en kulltegning på Statens 50. Kunstutstilling.

## Referanser


## Eksterne lenker
*
Austra Skujytė

**Austra Skujytė** (født 12. august 1979 i Biržai) er en litauisk friidrettsutøver.

Skujytė konkurrerte først i mangekamp og har en sølvmedalje i sjukamp fra OL 2004 i Athen som sitt fremste mesterskapsresultat. Det samme året tok hun bronse i femkamp under innendørs-VM i Budapest. Skujytės sterkeste grener var kulestøt og spydkast. Med sine 189 centimeter var hun blant de høyeste kvinnelige mangekjemperne.

Hun konkurrerte også i tikamp, som enda ikke har status som offisiell mesterskapsgren for kvinner. 15. april 2005 satte Austra Skujytė ny verdensrekord i tikamp med 8366 poeng.

Etter et par sesonger uten medaljer, hvor hun blant annet brøt sjukamp under OL 2008 etter å ha fått null poeng i lengde, bestemte Skujytė seg for å konkurrere bare i kulestøt. Hun har forbedret sin personlige rekord i den grenen med en drøy halvmeter, og nådde finalen i EM 2010, men ble der nr. 12.

## Referanser


## Eksterne lenker
*
Sabine Günther

**Sabine Günther** (født 6. november 1963 i Jena som Sabine Rieger) er en tysk tidligere friidrettsutøver som konkurrerte for Øst-Tyskland på sprintdistanser.

Günthers gjennombrudd  var EM-gullet for juniorer i 1981 på 200 meter. I EM 1982 ble det gull på 4 x 100 meter sammen med Gesine Walther, Bärbel Wöckel og Marlies Göhr. På 200 meter ble det tredjeplass.

## Verdensrekord
Under verdenscupen i Canberra i 1985 var hun på laget som satte verdensrekord på 4 x 100 meter med tiden 41,37. Det østtyske laget bestod forøvrig av Silke Gladisch, Marlies Göhr og Ingrid Auerswald. Tiden er fortsatt verdensrekord.

Samme lag ble europamestere i EM 1986. Günther tok sitt tredje, og siste, europamesterskap på kortstafetten under EM 1990.

## Personlige rekorder
* 100 meter – 11,74
* 200 meter – 22,37

## Referanser


## Eksterne lenker
*
Annelie Ehrhardt

**Annelie Ehrhardt** (født **Jahns**; 1950–2024) var en tysk friidrettsutøver som konkurrerte på 1970-tallet for Øst-Tyskland på 100 meter hekk.

Ehrhardt tilhørte grenens pionerer og deltok under Europamesterskapet 1971 der hun tok sølv etter Karin Balzer. Året etter dominerte Ehrhardt grenen, hun satte to verdensrekorder og vant i OL i München. Under EM 1974 vant Ehrhardt på tiden 12,66, som var ny mesterskapsrekord.

## Referanser


## Eksterne lenker
*
Ljudmila Veselkova

**Ljudmila Veselkova** (russisk: Людмила Веселкова, født 25. oktober 1950 som *Semeniuta*) er en russisk mellomdistanseløper, som representerte Sovjetunionen på 1970-tallet og tidlig på 1980-tallet.
Karrierens høydepunkt var sølvmedaljen bak lagvenninnen Olga Minejeva 800 meter under EM 1982 i Athen. Tiden 1:55.96 m skulle vise seg å bli karrierens raskeste på distansen. 
## Referanser


## Eksterne lenker
*
Olga Dvirna

**Olga Dvirna** (født 11. februar 1953 i Tsjerkasy oblast) er en tidligere mellomdistanseløper som konkurrerte for Sovjetunionen på slutten av 1970-tallet og begynnelsen av 1980-tallet. Hennes fremste meritt er gullmedaljen på 1500 meter fra EM 1982 i Athen. Dvirna har en personlig rekord på distansen på 3.54,23 fra Kyiv, 27. juli 1982.

## Referanser


## Kilder
* trackfield.brinkster.net: «Track and Field Statistics»

## Eksterne lenker
*
Svetlana Ulmasova

**Svetlana Ulmasova** (russisk: Светлана Ульмасова, født 4. februar 1953, død 6. april 2009) er en kirgisisk tidligere langdistanseløper som representerte Sovjetunionen. Hennes fremste meritter er gullmedaljene på 3000 meter fra EM 1978 og EM 1982. Ulmasova er også tidligere verdensrekordholder på distansen. I tillegg har hun tre gull og en sølvmedalje fra lagkonkurransen i VM i terrengløp.

## Referanser


## Kilder
* iaaf.org: «World record breaker and twice European 3000m champion Svetlana Ulmasova dies at 56»

## Eksterne lenker
*
Jelena Sipatova

**Jelena Sipatova** (russisk: Елена Силатова, født 7. juni 1955) er en russisk tidligere langdistanseløper som representerte Sovjetunionen. Hennes fremste meritt er bronsemedaljen på 3000 meter fra EM 1982 i Athen. Fra VM i terrengløp har Sipatova to gull og en sølvmedalje i lagkonkurransen, samt en bronsemedalje individuelt.  Hun vant Roma Maraton i 1995.

## Referanser


## Kilder
* arrs.net: «Running statistics»

## Eksterne lenker
*
Margrit Klinger

**Margrit Klinger** (født 22. juni 1960 i Wildeck) er en tysk tidligere mellomdistanseløper som konkurrerte for Vest-Tyskland. Hun er best kjent for bronsemedaljen på 800 meter under EM 1982 i Athen, hvor hun forøvrig løp karrierens raskeste 800-meter, 1:57.22.

## Referanser


## Eksterne lenker
*
Aragóns kronvelde

**Aragóns kronvelde** var en permanent union av flere stater som var underlagt kongen av Aragón. I unionens storhetstid på 1300- og 1400-tallet omfatta den store deler av det som i dag er det østlige Spania, litt av Sør-Frankrike, hele Sør-Italia og litt av det østlige Hellas. De ulike områdene utgjorde ikke én politisk enhet på annen måte enn at de hadde én konge. Aragóns kronvelde fungerte dermed mer som en konføderasjon enn som én enkelt stat.

Aragóns krone må ikke forveksles med Kongedømmet Aragón, som var ett av delområdene i unionen.

Formelt sett lå Aragóns kronveldes politiske sentrum i Zaragoza, hvor konger ble kronet ved La Seo-katedralen (spansk: Catedral del Salvador). Den *[[de facto]]* hovedstaden og det ledende kulturelle, administrative og økonomiske senteret til Aragóns kronvelde var likevel Barcelona, etterfulgt av kongedømmet Valencia. Til slutt var Palma de Mallorca en ekstra viktig by og havneby.

## Referanser


## Eksterne lenker
*
Assefa Mezgebu

**Assefa Mezgebu** (født 19. juni 1978) er en etiopisk tidligere friidrettsutøver som konkurrerte i mellom- og langdistanseløp.

Mezgebu deltok i VM 1995 i Göteborg der han ble nr. 14 på 10 000 meter. To år senere, under VM 1997 i Athen, forbedret han seg til sjetteplass. Enda bedre gikk det under VM 1999 i Sevilla, der han tok bronsemedaljen.

Han deltok også i OL 2000 der han tok bronse på 10 000 meter. Hans siste mesterskap ble VM 2001 der han tok sølv, bare slått av Kenyas Charles Kamathi.

## Referanser


## Eksterne lenker
*
Asbat al-Ansar

**Asbat al-Ansar** eller **A Osbat al-Ansar** er en sunni-fundamentalistisk gruppe som ble etablert tidlig på 1990-tallet i Libanon. Gruppen tilhører en salafistisk retning i islam og ønsker å kaste den sekulære libanesiske regjeringen. Organisasjonen holder stort sett til i Ain al-Hilweh.  

Osbat al-Ansar er på USA sin liste over terrororganisasjoner for angivelige forbindelser til Osama bin Ladens al-Qaida, og USA har bestemt seg for å fryse alle pengene til Osbat al-Ansar etter terrorangrepet 11. september 2001.  Gruppen har mest sannsynlig fått finansiell støtte fra Abu Musab al-Zarqawi og blir regnet som en terrororganisasjon av Australia, FN, Storbritannia og Canada. 

Osbat al-Ansar har også forbindelser til andre fundamentalistgrupper som Osbat al-Nour, Jund Ash Sham, Dinniyeh Group og Takfir wal Hijra. Ahmed Abd al-Karim al-Saadi er den angivelige lederen av gruppen, men siden han gikk i dekning i 1999, har gruppen blitt ledet av hans bror, Abu Tariq. Osbat al-Ansar er anslått å ha mellom 100 og 200 medlemmer. De fleste medlemmene er palestinske flyktninger i Ain al-Hilweh

## Referanser
Kwacha

**Kwacha** kan vise til:

* Malawisk kwacha, myntenheten i Malawi siden 1971.
* Zambisk kwacha, myntenheten i Zambia siden 1968.
* «Kwacha», medlem av UNITA, et politisk parti i Angola.
Georg Benda

**Georg Anton Benda** (tsjekkisk *Jiří Antonín Benda*; døpt 30. juni 1722 i Benátky nad Jizerou, død 6. november 1795 i Bad Köstritz) var en böhmisk kapellmester, fiolinist og komponist.

## Liv og virke
I 1741, da Benda var 19 år gammel, utnevnte kong Fredrik II av Preussen ham til andrefiolinst i sitt berlinske slottskapell. Året etter kom han til Potsdam som komponist og arrangør for sin eldre bror Franz, som selv var en dyktig komponist og fiolinist. I 1749 ble han Gottfried Heinrich Stölzels etterfølger som kapellmester hos hertug Fredrik III av Sachsen-Gotha-Altenburg. Her videreutviklet han sine ferdigheter som komponist, både innen religiøs musikk, og innen opera. Hertugen lot også Benda reise til Italia for å studere opera.

Bendas største musikalske fortjeneste var innen musikkdramatikken, særlig med melodramaet, hvor også Mozart lot seg påvirke av Benda. *Ariadne auf Naxos* fra 1775 regnes som Bendas fremste verk.
Foruten operaene skrev han en operette for barn, kirkemusikk, vokalmusikk, om lag 30 symfonier, klaversonater, ti cembalokonserter og 11 filionkonserter. 

Han døde i Bad Köstritz, 73 år gammel. Sønnen Friedrich Ludwig Benda (1752–1796), som kun overlevde sin far med et snaut år, var orkesterleder i Hamburg, Mecklenburg og Königsberg. 

## Ettermæle
Georg Benda har fått en viss herostratisk berømmelse i musikkhistorien, fordi han er ansvarlig for at store mengder av verkene til forgjengeren ved hoffet i Gotha ikke er bevart. Det lille som er igjen etter Stölzel viser at han var den langt mest betydningsfulle komponisten av de to, likevel skrev Benda i 1778: *«... Bare de beste av min forgjengers arbeider, de som selv i dag kan brukes som kirkemusikk, er tatt vare på, siden jeg allerede for lenge siden skilte det ut fra det ubrukelige søppelet og oppbevarte det i huset mitt.»*

## Operaer av Benda
* *[[Xindo riconosciuto]]* (libretto av Giovanni Andrea Galletti, opera seria, 1765)
* *[[Il buon marito]]* (libretto av Galletti, intermezzo, 1766) 
* *[[Il nuove maestro di capella]]* (Intermezzo, 1766) 
* *[[Ariadne auf Naxos (Benda)|Ariadne auf Naxos]]* (libretto av Johann Christian Brandes, melodrama, 1775) 
* *[[Der Jahrmarkt]]* (*Der Dorfjahrmarkt/Lukas und Bärbchen*) (libretto av Friedrich Wilhelm Gotter, singspiel, 1775) 
* *[[Medea (Benda)|Medea]]* (libretto av Gotter, melodrama, 1775) 
* *[[Walder]]* (libretto av Gotter, singspiel, 1776) 
* *[[Romeo und Julie]]* (libretto av Gotter, singspiel, 1776) 
* *[[Der Holzhauer oder Die drey Wünsche]]* (libretto av Gotter, singspiel, 1778) 
* *[[Pygmalion (opera)|Pygmalion]]* (libretto av Gotter, melodrama, 1779)
* *[[Das tartarische Gesetz]]* (libretto av Gotter, singspiel, 1787)

## Referanser og noter


## Eksterne lenker
* 
* 
* 
* Google directory: Benda-familien 
* naxos.com 
* hoasm.org
Al-Jihad

**Al-Jihad** eller **Egyptisk islamsk jihad** er en egyptisk islamistisk gruppe som har vært aktiv siden slutten av 1970-tallet. Siden 1991 har gruppen blitt ledet av Ayman al-Zawahiri. 

Organisasjonens opprinnelige primære mål var å styrte den egyptiske regjeringen og erstatte den med en islamsk stat. Senere utvidet de sine mål til å inkludere angrep på USAs og Israels interesser i Egypt og i andre land. 

Organisasjoner har en blind-celle-struktur, dvs. at medlemmer i en gruppe ikke vet om identiteten eller aktivitetene i noe av de andre cellene. På den måten kan ikke ett medlem som blir tatt til fange komme til å røpe resten  av medlemmene i organisasjonen. Men egyptiske myndigheter klarte å fange en av lederne som hadde lister over alle de andre medlemmenes navn lagret på en datamaskin. Der var det oppført hvert medlems adresse, aliaser og potensielle skjulesteder. På den måten klarte de å arrestere over 800 medlemmer av al-Jihad-gruppen uten at et eneste skudd ble avfyrt. 

I august 1993 forsøkte Al-Jihad å drepe den egyptiske innenriksministeren Hasan al-Alfi. som var leder for kampen mot militante islamister og deres terrorkampanje. En bombe på en  motorsykkel eksploderte like ved statsrådens bil. Eksplosjonen drepte selvmordsbomberen, men ikke statsråden. Dette angrepet markerte den første gangen som sunni-islamister hadde gjort bruk av selvmord for å nå sine mål. 

Noen måneder senere, i november 1993 prøvde Al-Jihad å gjøre et annet attentat, denne gangen skulle de drepe Egypts statsminister Atef Sidqi. Bilbomben som skulle drepe ham eksploderte i nærheten av en jenteskole i Kairo som ministerern skulle kjøre forbi. Statsråden som var  beskyttet av sin pansrede bil ble ikke skadd i eksplosjonen, men den såret 21 mennesker og drepte en liten skolejente. De egyptiske myndighetene hadde sett se lei på alle attentatsforsøkene, og arresterte 280 medlemmer av organisasjoner.  6 av disse fikk en dødsdom. 

I juni 1995 utførte de et mislykket attentat som forårsaket et enda større tilbakeslag for dem. De skulle utføre et attentat på Egypts president Hosni Mubarak mens han var i Etiopia på en konferanse. 

Dette angrepet hadde blitt planlagt i mer enn et år. For å få til attentatet fikk de hjelp fra den sudanske etterretningstjenesten, som smuglet våpnene som de skulle bruke inn på ambassaden i Etiopia. 

Poenget med dette attentatet var å skape et stort maktvakuum i Egypt som islamistene kunne fylle. Dessverre for dem ble dette angrepet forhindret av en granatkaster som slo seg vrang og av at presidenten brukte en skuddsikker limousin til å kjøre seg rundt. 

Den 19. november 1995 bombet organisasjonen den egyptiske ambassaden i Islamabad der de drepte 16 og såret 60 personer. Angrepet var en prototype for hvordan de fremtidige angrepene til deres søsterorganisasjon al-Qaida skulle komme til å se ut. I 1998 plasserte medlemmer av Al-Qaida bomber utenfor amerikanske ambassader i Afrika.
Tove Kvammen Midelfart

**Tove Elisabeth Kvammen Midelfart** (født 1951) er en norsk advokat og forretningskvinne.

Etter cand.mag. i filologi (språkfag) startet hun sammen med Aase Valente klesbutikken «Bella Nova» i Kirkeveien (Oslo) med italienske merker. Så ble hun jurist (skatterett) og åpnet eget advokatkontor med kolleger.
Fra 1987 har hun vært daglig leder for *Concert & Artist Management* og vært personal manager for Arve Tellefsen. På 80-tallet ble hun også ansvarlig for sponsoravtalene for Kammermusikkfestivalen i Oslo, som hun i 1989 ble leder for.
Hun ble i 1997 utnevnt av sin venn Fyrst Rainier III til honorær konsul for Monaco i Oslo, etter sin ektemann Finn-Erik Midelfart som hadde vervet fra 1973 til sin død i 1995. 
:*Se slekten [[Midelfart]]
Verdiene i hans firma *Midelfart & Co.* ble i 1997 delt mellom
tre investeringsselskaper: *Pagano* (eid av Kvammen Midelfart),
*Bari* (eid av [[Celina Midelfart]]) og *Pescara* (eid av Hermine Midelfart).
Samme året kjøpte hun Ihleholmen i Indre Oslofjord av [[Kjell Inge Røkke]], før hun i 1999 overtok etter ham som styremedlem i Midelfart & Co, der Celina ble sjef i 2000.
Selskapet fusjonerte i 2006 med svenske Sonesson, og hun solgte seg i 2009 ut av firmaet Midelfart Holding.

I 1998 ba [[Shimon Peres]] henne lede et nettverk med målsetting å sikre freden i Midtøsten, og hun ledet frem til 2002 en venneforening med [[Stein Erik Hagen]], [[Terje Rød-Larsen]] og [[Jens P. Heyerdahl]]. Året efter ledet hennes selskap, støttet av Røkke sitt [[Aker RGI ASA]], konserter med blant andre [[FN]] sin *goodwill-ambassadør* [[Barbara Hendricks]], til inntekt for ofrene etter [[Jugoslavia-krigene]].

Hun er styremedlem i en rekke stiftelser og foreninger, blant annet [[Oslo Kammermusikkfestival]], Norge Amerika Foreningen og Radiumhospitalets venner. Hun var i styret for [[Vetle Lid Larssen]] sitt *Vetle & Co.''. I 2001 ble hun styremedlem i Reitan Narvesen. 

## Referanser
Stående armé

En **stående armé**, eller **stående hær**, er en armé som består av fulltidssoldater, som «står over», altså som ikke blir sendt hjem i fredstid. De skiller seg fra en militærreserve, som bare blir aktivert under krig eller naturkatastrofer. Stående hærer er som regel bedre utrustet, bedre trente og bedre forberedte for krisesituasjoner, avskrekkingsforsvar eller for krigssituasjoner.

Den ungarske kongen Matthias Corvinus hadde en stående hær fra 1460-tallet kalt Fekete Sereg, som var en uvanlig stor hær på denne tiden, og som vant en rekke slag og erobret deler av Østerrike, Wien (1485) og deler av Böhmen. Den første «moderne» stående hæren i Europa var janitsjarene til Det osmanske riket opprettet på 1300-tallet. 
 
## Referanser
Latterfrosk

**Latterfrosk** (*Pelophylax ridibundus*, tidligere *Rana ridibunda*) har fått navnet sitt på grunn av sin høye og relativt øredøvende «latter». Latterfroskene ler sjelden alene, og lydene kan derfor bli svært høye og plagsomme for forbipasserende eller nærboende.

I Norge finnes det en bestand av *Pelophylax*-frosker  på Finnøy i Rogaland som ble innført i 2003. En trodde først at dette var latterfrosk, men nærmere undersøkelser har vist at det dreier seg om en blandet bestand av damfrosk og hybridfrosk.

## Referanser




## Eksterne lenker
*
Finn-Erik Midelfart

**Finn-Erik Midelfart** (1943–1995) var administrerende direktør i kosmetikkonsernet Midelfart.

Han var siviløkonom fra University of Washington i 1968, og fikk arbeid hos faren Finn-Erik Midelfart (1906-74) sitt firma *Midelfart & Co.* som drev innen parfyme og kosmetikk. Etter farens død overtok han som leder. Han var både eier, styreformann og daglig leder i bedriften. Konsernet hadde agenturer for blant annet Wella, Procter & Gamble, Bristol-Myers, Johnson & Johnson og GlaxoSmithKline Beecham. Som leder for Kosmetikkleverandørenes landsforening med 20 medlemsbedrifter, ivret han i 1991 for fjerning av 32,5 prosent avgift på kosmetikk, som ble fjernet fra 1993. Verdien av firmaet ble anslått til å være over en halv milliard kroner ved Midelfarts død. Aksjene ble fordelt likt mellom tre investeringsselskaper eid av hans kone Tove Kvammen Midelfart og døtrene (fra et tidligere ekteskap med Kristine Hermine Muhle) Hermine Midelfart (født 1971) og Celina Midelfart (født 1973).
:''Se slekten Midelfart
Ny leder i selskapet etter Finn-Erik Midelfart ble Barbara R. Thoralfsson, mens Christian Ringnes ble styreleder. Sigurd Armand Hauge overtok formannsvervet i Kostmetikkleverandørenes landsforening.

Midelfart var også Monacos honorære konsul i Oslo, et verv han overtok i 1972 fra Eigil Heyerdahl, og som ble overtatt i 1997 av Tove Kvammen Midelfart.  
For magasinet Farmand skrev han på 70-tallet under pseudonymet «Mr. Flopp».
Av motemagasinet Tique ble han med Anette Stai kåret til «Årets mest velkledde» i 1990.

## Referanser
Wolfgang Warnemünde

**Wolfgang Warnemünde** (født 8. mai 1953 i Grevesmühlen) er en tysk tidligere diskoskaster som representerte Øst-Tyskland. Han er best kjent for å ha vunnet bronsemedalje under EM 1982 i Athen.

## Personlig rekord
* Diskos – 67.56 (1980 i Rostock)

## Referanser


## Eksterne lenker
*
Sankt Goarshausen

**Sankt Goarshausen** (forkortet **St. Goarshausen**) er en by i delstaten Rheinland-Pfalz i Tyskland. Byen har 1585 innbyggere (2002). Tar man med landsbyene Ehrental, Wellmich og Heide, er innbyggertallet på over 2000. Stedet ligger innenfor Øvre Mellomrhindal som i 2002 ble oppført på UNESCOs verdensarvliste, og dessuten nær Lorelei-klippen.

## Bilder

Sankt-Goarshausen-JR-G6-4201-2009-09-27.jpg|Burg Katz (katteborgen)
Wellmich-JR-G6-4797-2010-08-10.jpg|Burg Maus (museborgen) i bydelen Wellmich


## Referanser


## Eksterne lenker
*
Laura Fogli

**Laura Fogli** (født 1959) er en italiensk tidligere maratonløper, best kjent for sine to sølvmedaljer i EM (1982 og 1986).

## Referanser


## Eksterne lenker
*
Ann-Louise Skoglund

**Ann-Louise Skoglund** (født 28. juni 1962) er en svensk tidligere friidrettsutøver som konkurrerte på 400 meter hekk. Karrierens desiderte høydepunkt var gullmedaljen under EM 1982 i Athen. I 1982 hadde hun årets beste tid på distansen.

## Referanser


## Eksterne lenker
*
Tormund

**Tormund** er et mannsnavn dannet av det norrøne gudenavnet *Þórr* (Tor) og norrøne *mundr*, «beskyttelse». *Þórmundr* var den norrøne formen av navnet, og *Þórmundur* er den islandske formen av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Tormund Grimstad (f. 1966), norsk reder

## Referanser


## Eksterne lenker
*
Jānis Bojārs

**Jānis Bojārs** (født 12. mai 1956, død 5. juni 2018) var en latvisk kulestøter som representerte Sovjetunionen, kjent for å ha vunnet sølvmedalje i EM 1982 i Athen. Han hadde en personlig rekord på 21,74 m fra et stevne i Riga 14. juli 1984. 

## Referanser


## Eksterne lenker
*
Heggeli

**Heggeli** er strøk i bydelen Vestre Aker i Oslo. Fra 1912 til 1995 var det tilknyttet T-banenettet i Oslo via Heggeli stasjon. 

Motstandsmannen Gregers Gram vokste opp på Heggeli.

I butikkene i *Heggeli Forretninger* (bygget tidlig i 1930-årene), på den andre siden av Sørkedalsveien, kunne man, i de første ti-årene etter andre verdenskrig, kjøpe de fleste dagligvarer (fra vest):

* Manufaktur som også solgte aviser og ukeblader (Randem).
* Fiskebutikk som også solgte grønnsaker og frossenvarer (og fløteis om sommeren) (Bråten).
* Kjøttbutikk (Gossner).
* Kolonialforretning som også solgte kioskvarer unntatt aviser og ukeblader (Kristiansen, hadde en gulmalt Dodge varebil av før-krigsårgang).

I annen etasje var det tannlege og leiligheter.

I den ett-etasjes (nå to-etasjes) bygningen bak var det (fra vest):
* Melkebutikk som også solgte bakevarer (fra H. A. Brun).
* Damefrisør.
* Lager for kolonialforretningen.

Hvis dette ikke var tilstrekkelig, var det enda flere forretninger på Smestad. Dit er det kort vei.
AC Horsens

**AC Horsens** er en dansk fotballklubb som spiller i landets øverste divisjon. Hjemmebanen heter Casa Arena Horsens og ligger i Horsens på østre del av Jylland. Klubben ble grunnlagt i 1994 gjennom en sammenslåing av *Horsens Forenede Sportsklubber* (grunnlagt 1915) og *FC Horsens*. Klubben spilte i Superligaen i perioden 2005 til 2009, men rykket deretter ned en divisjon. Dens beste plassering gjennom tidene var før øvrig en femteplass i Superligaen 2007-08, året før de rykket ned til 1. divisjon.

## Kjente spillere med tilknytning til klubben

## Referanser


## Eksterne lenker
* 
* AC Horsens – Klubbens offisielle nettsider
* Fanklubben Den Gule Fare – Supporterklubbens nettsider
Petra Pfaff

**Petra Pfaff** (født 16. oktober 1960 i Hoyerswerda) er en tysk tidligere friidrettsutøver som konkurrerte for Øst-Tyskland på 400 meter hekk.

Karrierens høydepunkt var sølvmedaljen fra EM 1982 i Athen, bak svenske Ann-Louise Skoglund. Pfaff sin personlige rekord på 54.64 ble satt under VM 1983 i Helsingfors.

## Referanser


## Eksterne lenker
*
Rhabdomyosarkom

**Rhabdomyosarkom** er vanligste bløtvevssarkom hos barn og unge. Det oppstår i tverrstripet muskulatur. Aggressiv, rammer først og fremst hode, nakke og genitourinært system (steder med lite skjelettmuskel). Ca 2/3 av barn kureres, voksne har dårligere prognose.
Chantal Rega

**Chantal Réga** (født 7. august 1955 i Nîmes) er en fransk tidligere friidrettsutøver (sprinter og hekkeløper), best kjent for å ha vunnet bronsemedalje på 400 meter hekk i EM 1982 i Helsingfors. Hun stilte i OL to ganger (1976 og 1980), og vant totalt femten nasjonale titler på idrettsbanen.

## Referanser


## Eksterne lenker
*
Kjetil Johnsen (forfatter)

**Kjetil Johnsen** (født 23. februar 1966) er en norsk serieforfatter, journalist og redaktør. Han er oppvokst på Melhus i Sør-Trøndelag. I dag bor han i Nittedal utenfor Oslo. 

Johnsen har bakgrunn som journalist og redaktør i flere ukeblader og magasiner, inkludert *[[Se og Hør]]*, *[[Topp]]*, *[[NÅ]]*, *[[Hytteliv]]*, *[[Western (magasin)|Western]]*, *[[Romantikk (magasin)|Romantikk]]*, *[[Vi og gutta]]* og *4U*. Han er ansatt som forlagsredaktør og business area manager i Egmont Serieforlaget. Johnsen har utgitt flere bøker for Gyldendal forlag.  

Som forfatter har han utgitt flere romanserier for ungdom, blant annet *Tusen biter* (18 bind, 2002&ndash;05), *4 Venninner* (10 bind, 2007&ndash;08) og *[[Den 4. parallell]]* (2009&ndash;11). Han er oversatt til svensk, dansk, tysk og russisk.

## Eksterne lenker
* Kjetil Johnsens blogg
* Om Kjetil Johnsen på Gyldendals nettsider
Mesterjobb bemanning

**Mesterjobb Bemanning** er et norsk vikarbyrå som leier ut faglært arbeidskraft til entreprenører i bygge- og anleggsnæringen. Selskapet ble etablert i 2006 og er eiet av Motivus Holding AS (33 %), Kasin Holding AS (33 %) og Wiksen Holding AS (33 %). 

Mesterjobb Bemanning er majoritetseier (51 %) i datterselskapet Mesterjobb Human Resources PL, et polsk rekrutteringsselskap med hovedsete i Płock. Selskapet har hovedkontor på Fornebu og distriktskontor i Alta.

Mesterjobb Bemanning omsatte i 2008 for 60,5 millioner.

## Eksterne lenker
* Selskapets hjemmeside
* Altaposten, 21. februar 2008: Redder prosjekter med polsk invasjon
MS «Framstig» (1914)

**MS «Framstig»** er en tidligere lokalrutebåt bygget ved Risør Baatbyggeri i 1914.

## MS «Framstig»
* **mars 1914**: Levert fra Risør Baatbyggeri, Holmen i Risør som lokalrutebåt **«Framstig»** til Ørsten Dampskibsselskab, Ørsta / Ålesund.
* **1. juni 1920**: Eierselskapet fusjonerte inn i Møre Fylkes Ruteselskap, Molde / Ålesund. Provisorisk rigget som «bilferge» hver sommer. Masten ble rigget ned og kraftige planker lagt mellom rekker og lukekarm. Fikk slik med seg fire personbiler på tvers foran overbygget. Benyttet i diverse fergeruter.
* **1934**: Ombygd.   Brt:39
* **ca.1935**: Ny motor montert:   Albin(?)  62bhk  8 knop
* **1938**: Benyttet som «bilferge» under prøvedrift av nytt fergesamband Ålesund-Hareid.
* **1947**: Eierselskapet endret navn til Møre og Romsdal Fylkesbåtar, Molde.

## Fraktefartøy
* **Oktober 1954**: Solgt til Idar Kristengård, Halset / Ålesund. Ombygd til fraktefartøy.
* **1955**: Kom i fart. Registrert i Molde. Benyttet i kystfart.
* **1966**: Solgt til Kristoffer S. Tornes, Tornes i Romsdal / Molde.
* **1969**: Solgt til P/r / v. Olav Vaseng, Bud / Molde.
* **1978**: «Framstig» lå i Bud, da den slet seg og drev på land i storm. Store skader.

## Lystbåt
* **1978**: Solgt til P/r Framstig / v. Kåre Flem, Brattvåg / Ålesund «as-is» som havarist. Slippsatt i Tomrefjord. Reparert og ombygd til seilende lystbåt med galeasrigg.  Brt:37. Ny motor montert.
* **1980**: Ferdig ombygd. Benyttet på jordomseiling i to år.
* **November 1983**: Overført til P/r Framstig / v. Svein Flem, Longva / Ålesund.
* **Mars 1984**: Overført til Håholmen under stiftelse, Kårvåg / Ålesund.
* **Februar 1988**: Overført til P/r Framstig / v. Svein Flem, Longva / Ålesund.
* **11. januar 2001**: Overført til Svein Flem, Kårvåg / Ålesund.

## Se også
* Møre og Romsdal Fylkesbåtar

## Kilder
* Jens Chr. Egenæs
* Trygve Eriksen jr.'s arkiv
Romeo og Julie (1936)

***Romeo og Julie*** (originaltittel: *Romeo and Juliet*) er en amerikansk romantisk dramafilm fra 1936 regissert av George Cukor. Filmen tar utgangspunkt i Shakespeares fortelling om *[[Romeo og Julie]]*. Handlingen dreier seg om striden mellom de to familiene Montague og Capulet. På tross av fiendskapene innleder deres barn, Romeo og Julie, en romanse. Striden koster til slutt både Mercutios og Tybalts liv – og derpå de to unges. Hovedrollene spilles av Leslie Howard og Norma Shearer, mens sentrale biroller spilles av John Barrymore, Edna May Oliver, og Basil Rathbone.

Denne regnes blant de mest kjente filmatiseringene av *Rome og Julie*.

## Om filmen

### Anmelderne
Den har fått 75 % på Rotten Tomatoes.

### Priser og nomineringer
**Nomineringer**
* Oscar i kategorien beste film – Irving Thalberg
* Oscar i kategorien beste mannlige birolle – Basil Rathbone
* Oscar i kategorien beste kvinnelige hovedrolle – Norma Shearer
* Oscar i kategorien "Best Art Direction" – Cedric Gibbons, Fredric Hope, Edwin B. Willis

## I rollene
* Norma Shearer –  Juliet – datter til Capulet 
* Leslie Howard –  Romeo – sønnen til Montague 
* John Barrymore –  Mercutio – Kinsman to the Prince and Friend to Romeo 
* Edna May Oliver –  Barnepike til Juliet 
* Basil Rathbone –  Tybalt – nevøen til Lady Capulet 
* C. Aubrey Smith –  Lord Capulet 
* Andy Devine –  Peter – tjener 
* Conway Tearle –  Escalus – Prins av Verona 
* Ralph Forbes –  Paris – Ung adelsmann 
* Henry Kolker –  Friar Laurence 
* Robert Warwick –  Lord Montague 
* Virginia Hammond –  Lady Montague – kona til Montague 
* Reginald Denny –  Benvolio – nevø til Montgue og venn av Romeo 
* Violet Kemble Cooper –  Lady Capulet – kona til Capulet

## Referanser


## Eksterne lenker
*
Den bakvendte visa

**Den bakvendte visa** er ei humoristisk folkevise med balladeform, men har likevel ikke fått plass i TSB-katalogen. Visa skildrer en verden der alt er satt på hodet i en karnevalesk tradisjon.

Alt tyder på at visa er gammel, og den har vært svært populær. En dansk variant er dokumentert allerede på midten av 1500-tallet. Visa er trykt i M. B. Landstads Norske Folkeviser 1853 side 833, men Landstad setter den under avsnittet *Røglur og heimløysur*.  Ifølge Moltke Moe og Knut Liestøl skal den eldste norske oppskrift være fra 1645, Hallingdal. Visa er siden blitt trykt i en rekke visebøker og skolesangbøker.

Også mange norske visesangere har hatt denne på sitt repertoar, blant annet Lillebjørn Nilsen og Alf Cranner. Fra Cranners første plate *Fiine antiquiteter* er denne visa med.

## Teksten
Teksten finnes i mange forskjellige versjoner. Denne teksten fra Per Johan Skjærstads *Gode gamle viser frem fra glemselen* har med de fleste strofene:

#Eg beisla min støvel, eg sala mitt «sverd»so batt eg merra med sia,så reiste eg meg til kattemords-ferdskulle stanse den fårlege strida.*Ref: Eg låg og eg datt, eg [[drøm|drøymde]] i natt<br />eg tykte den visa var bakvend radt.*
#Og reven var raud, og ikorn var snauddet var tvo dyr uti skogen.Der sto tvo ikorn og tamde ein bjønndei ville vel hava'n for plogen.
#Og laksen uppi furutopphan braut smålauvet av greinarog ikorn nedpå havsens bottskulle bryte upp store småsteinar.
#Snigelen låg uppå høge heiog stanga ned skyi med honni.Og reven hadd fenge fotverkno kom han kje heimat til bonni.
#Kobben han var gjetarsveinhan skulle gå etter sauom.Der sto ein stein på fire beinhan sat og tvo seg i auom.
#So kom der fram ei gråsala geitvar avhogne alle tri beiniso sende dei henne til Dovrefjellå verje mot alle gråbeinar.
#So kom der fram ein gamal blind mannskulle sjå kor det lei no med tii.Og månen han gol og stjernone songog gauken han skein borti lii.
#Så gjekk eg meg til kyrkjehusder sto tvo messar og prestadet brann ein klokkar og sang tvo ljosder ringde tvo raudmåla hestar.

## Se også
* Bakvendtland

## Referanser


## Kilder
*Olav Solberg, *Den omsnudde verda: ein studie i dei norske skjemteballadane*, Oslo 1993, s.253ff.
*Magnus Brostrup Landstad, *Norske Folkeviser*, 1853, 
*Per Johan Skjærstad, *[[Gode gamle viser frem fra glemselen]]*, Gyldendal 1982
Folkeskoleloven av 1889

**Folkeskoleloven av 1889** (opprinnelig to lover; Lov om Folkeskolen paa Landet og Lov om Folkeskolen i Kjøbstæderne) etablerte grunnlaget for folkeskolen som gav lik rett til skolegang for alle barn i Norge. Med denne loven skulle man gjennomføre en enhetsskole, dvs. én skole for alle befolkningsgruppene, og én skole lengst mulig før elevene spesialiserer seg i ulike skoleveier eller arbeid.

Da «Lov om Folkeskolen i Kjøbstæderne af 26de Juni 1889» ble vedtatt av det norske Stortinget, var det ifølge historiker Janne Wilberg særlig tre ting som ble endret i organiseringen av det norske skoleverket. Det ble fastsatt at som hovedregel skulle det være høyst 35 elever i hver klasse; unntaksvis kunne det tillates opptil 40 elever per klasse. Videre ble det vedtatt at elevene i gjennomsnitt skulle ha 24 timer undervisning per uke. Endelig ble skolens innhold mer organisert og sammenlignbar fra sted til sted i landet, ved at det ble definert en rekke fag som elevene skulle undervises i.  Det ble også åpnet for at skolene kunne gi skyteundervisning til gutter i alderen 12–14 år, som del av gymnastikkundervisningen i folkeskolen.

## Ny lov i 1936
Den 16. juli 1936 ble det vedtatt en ny lov, *lov om folkeskole i by og land* *([[folkeskoleloven av 1936]])*, som fastsatte at det skulle være syvårig folkeskole for alle barn i Norge. I byene ble det fra da av innført folkeskoleundervisning i inntil 38 uker i året. Loven av 1936 avskaffet fysisk avstraffelse i skolen.

## Referanser


## Eksterne lenker

* Wilberg, Janne: «Fra allmueskole til folkeskole: skolebyggeriet i Christiania 1730-1900, med hovedvekt på tiden fra 1860. 1». Oslo (1991). Besøkt 6. april 2019.

## Se også
*Norsk utdanningshistorie
*Norske skolelover
*Enhetsskolen i Norge
*Lov om Folkeskolen paa Landet
*Lov om Folkeskolen i Kjøbstæderne
Antje Kempe

**Antje Zöllkau** (født **Kempe**, 22. juni 1963 i Saalfeld) er en tysk tidligere spydkaster som representerte Øst-Tyskland.

Gjennombruddet kom i junior-EM i 1981 hvor hun vant sølvmedalje. Karrierens høydepunkt kom året etter, under EM 1982 i Athen med en ny sølvmedalje.

Med 72.16 meter fra mai 1984, er det kun Petra Felke (verdensrekordholder med 80.00) av tyske utøvere som har kastet lengre med den gamle spydtypen.

## Referanser


## Eksterne lenker
*
Misty (sang)

**«Misty»** er en amerikansk jazz-standardlåt, skrevet av pianisten Erroll Garner i 1954 og spilt inn på musikkalbum av The Erroll Garner Trio samme år.

«Misty» ble opprinnelig komponert som en instrumental som følger det tradisjonelle 32-takters formatet. Johnny Burke skrev en engelsk tekst i 1955. Den ble signatursangen til Johnny Mathis. Mathis' versjon lå på en tiendeplass på den amerikanske R&B Singles-listen og en tolvteplass på den amerikanske Billboard Hot 100-singlelisten i 1959. Den kom også på den britiske singlelisten 30. januar 1960 og lå der i tolv uker med nummer tolv som høyeste plassering.

## Coverversjoner
«Misty» har blitt spilt inn på album i tallrike coverversjoner, kanskje mest kjent med Ella Fitzgerald, Sarah Vaughan (1959), Billy Eckstine (1960), Frank Sinatra og Earl Grant (1961), Lloyd Price (1963) samt Ray Stevens (1975), som en countrysang.

Prices versjon lå på en ellevteplass på den amerikanske R&B Singles-listen og en 21.-plass på den amerikanske Billboard Hot 100-singlelisten i 1963.

Stevens' versjon lå på en tredjeplass på den amerikanske Country Singles-listen og en fjortendeplass på den amerikanske Billboard Hot 100-singlelisten i 1975.

Den kom også på den britiske singlelisten 21. juni 1975 og lå der i ti uker med nummer to som høyeste plassering.

## Grammy Hall of Fame
Misty i originalversjonen ble innlemmet i Grammy Hall of Fame i 1991, og Mathis' versjon ble innlemmet i Grammy Hall of Fame i 2002.

## Norske versjoner
Øystein Sunde, Arne Riis og Tande-P har skrevet norske tekster til musikken. Sundes versjon har tittelen «Se på meg (Jeg er gær'n etter deg)», Riis' versjon heter «Hør på meg», mens Tande-Ps versjon heter «Drømmeprinsen».

## Misty - mørkets melodi
Sangen spiller en nøkkelrolle i intrigen til filmen *[[Misty - mørkets melodi]]* (1971). Clint Eastwood og Universal betalte $ 25 000 for å anvende sangen i filmen.

## Referanser


__NOTOC__